EELNÕU

04.08.2025

VABARIIGI VALITSUS

MÄÄRUS

**Vabariigi Valitsuse 13. jaanuari 2011. a määruse nr 10 „Vabariigi Valitsuse reglement“ muutmine**

Määrus kehtestatakse Vabariigi Valitsuse seaduse § 18 lõike 6 ja § 27 lõike 3 alusel.

**§ 1.** Vabariigi Valitsuse 13. jaanuari 2011. a määruses nr 10 „Vabariigi Valitsuse reglement“tehakse järgmised muudatused:

**1)** paragrahvi 6 lõiget 1 täiendatakse pärast teist lauset lausega järgmises sõnastuses:

„Välislepingut käsitlev eelnõu kooskõlastatakse Välisministeeriumiga.“;

**2)** paragrahvi 6 täiendatakse lõikega 42 järgmises sõnastuses:

„(42) Välisministeerium kontrollib välislepingut käsitleva eelnõu vastavust rahvusvahelisele õigusele, välispoliitilistele eesmärkidele ja õigusaktidele.“;

**3)** paragrahvi 6 lõiget 5 täiendatakse pärast sõnu „Seaduse ja Riigikogu otsuse eelnõu“ sõnadega „,välja arvatud välislepingut käsitlev eelnõu, “;

**4)** paragrahvi 6 täiendatakse lõikega 7järgmises sõnastuses:

„(7) Välislepingut käsitleva korralduse ja seaduse eelnõu võib kooskõlastada samal ajal, kui välislepingu rakendamiseks ei ole vaja muuta või välja töötada õigusakte ning eelnõude seletuskiri vastab seaduse eelnõu seletuskirjale esitatavatele nõuetele.“;

**5)** paragrahvi 10 täiendatakse lõikega 31 järgmises sõnastuses:

„(31) Välislepingu sõlmimist, muutmist, lõpetamist või peatamist käsitleva õigusakti eelnõu esitamiseks Vabariigi Valitsuse istungile peab õigusakti ettevalmistamist juhtinud riigiasutusel olema Välisministeeriumi nõusolek.“.

**§ 2.** Määrus jõustub 1. oktoobril 2025. a.

Kristen Michal

Peaminister

Margus Tsahkna
Välisminister

Keit Kasemets

Riigisekretär